Rikunarita-ORG/Wikinium huggingface dataset:
# Fluorescentni indikator

Fluorescentni zaslon koji se koristio u videorekorderima.
Fluorescentni zaslon u putničkom vozilu.
**Fluorescentni zaslon** katodne cijevi je prozirna površina premazana fluorescentnim tvarima koje svijetle i stvaraju slike ovisno o tome koliko ih je elektrona pogodilo, a broj elektrona koji pada na pojedino mjesto na zaslonu u svakom trenutku ovisi o električnom naponu na upravljačkoj rešetki. Primjenjivao se u osciloskopima, radarima, televizijskim prijamnicima i elektroničkim računalima.

## Luminescentni zasloni

Kemijski spojevi koji se nanašaju na zaslone katodnih cijevi u radarima i osciloskopima jesu standardizirani i označeni slovom P. Takav je spoj Zn2SiO4∙Mn (oznaka P1) koji daje na zastoru zelenu emisiju. Često se upotrebljava i spoj ZnS∙Ag sa (Zn, Cd)S∙Cu (oznaka P7) kojim se postiže brzo gašenje modre emisije pogodne za fotografsko snimanje i polagano gašenje zelene emisije pogodne za vizuelno promatranje. Osobito je vizuelno promatranje prikladno pri sporom gibanju zrake, kao na radaru i osciloskopu. Za crno-bijele TV kineskope upotrebljavaju se modro i žuto emitirajući spojevi, kojih kombinacija daje emisiju u bijelom. Kombiniraju se ZnS∙Ag i ZnS∙CdS∙Ag. Za kolor kineskope upotrebljavaju se tri spoja, za modro, crveno i zeleno emitiranje. Primjer kombinacije jest:

ZnS∙Ag + 7 ZnS∙3 CdS∙Ag + 3 ZnS∙7 CdS∙Ag
U elektrooptičkim cijevima za dobivanje slike također se upotrebljavaju luminescentni zasloni. Ako uređaj pretvara infracrvenu sliku u vidljivu, cijev se naziva pretvaračem slike. Pretvarači slike upotrebljavaju se za noćno gledanje. Primjenjuju se također u mikroskopiji predmeta koji bi se mogli oštetiti vidljivim zračenjem. Ako se želi pojačati svjetlina slike bez promjene spektralnog područja, upotrebljavaju se pojačala slike. Ona se mnogo upotrebljavaju u astronomiji.

Fosforescirajući spojevi primjenjuju se u elektroluminescentnim pločama koje mogu poslužiti kao široki svjetlosni izvori srednje jakosti. Spoj, obično cinkov sulfid ili selenid, raspršen je u prozirnom (transparentnom) mediju i položen između dviju vodljivih elektroda od kojih je barem jedna prozirna. Ako između elektroda postoji električni napon, fosforescentni spoj daje jednoliku luminescentnu površinu. Ploče se upotrebljavaju kao zaslon za prikazivanje alfanumeričkih informacija na električnim računalima. U pločama sastavljenim od guste mreže elektroda (na razmaku manjem od 1 mm) pobuđuje se izboj u plazmi. Elektroni pobuđuju luminescenciju fluorescentne tvari na anodi. Te se ploče mogu upotrijebiti kao kineskop za televizore u boji. Tada na anodi mogu biti tvari: YVO∙Eu, Zn2SO4∙Mn i YVO4∙Pb za dobivanje crvene, zelene i modre boje.

Fosforescentni zasloni kao pojačala upotrebljavaju se u rendgenografiji, tako da se film obično ulaže između dva zaslona (takozvane folije).

## Reference
# Elektronički ekran

**Elektronski prikazni uređaj**, poznat kao **monitor**, **ekran** ili **zaslon**, je uređaj koji služi za prikazanje slova ili slike koji mogu biti pokretne ili statične. Slika koja se prikazuje na zaslonu obično se tvori u grafičkoj kartici, posebnom sklopu kojemu je funkcija stvaranje i obnavljanje slike.

## Historija

## Tehnologije

* katodna cijev - (engleska kratica CRT - *catode ray tube*) - prva poznata tehnologija, poznata još od crno bijelih televizora, ali pomalo nepraktična radi pomalo izobličene slike koju stvara zaobljena cijev. Korak naprijed je napravljen pojavom *Trinitron* ili *Diamondtron* katodnih cevi, koje su ravne po vertikali, pa je ljepše raditi za takvim zaslonom.
* tekući kristali - (engleska kratica LCD - *liquid cristal display*) - danas (2004) polako zamjenjuje CRT zaslone računala, predviđa se da će s padom cijena početi zamjenjivati i klasične CRT televizore.
* plazma zasloni
* video projektori

## Boje

* crno-bijeli
* monokromni
* boja

## Razlučivanje (*rezolucije*)

* CGA
* EGA
* VGA - 640x480 točaka ili piksela
* XGA
* SVGA

## Pojmovi

* **Rezolucija** - je broj piksela (pixel), koji su ustvari obojene tačke, na monitoru. Rezolucija je izražena u brojevima piksela koji se nalaze u vodoravnim i uspravnim linijama monitora, npr. 1024x768.
* **Brzina osvježavanja ((`en`))** - se odnosi na brzinu osvježavanje slike monitora koja se mjeri u hercima (Hz). Što je veća frekvencija to je slika stabilnija i nešto mutnija, ako je brzina osvježavanja manja onda je slika puno oštrija ali zato i nestabilnija i napornija za ljudsko oko.
* **Veličina ekrana** - se mjeri u inčima, neke poznatije veličine su: 15", 17", 19", 21", 22". Kod CRT-a monitora se mjeri dijagonala čitavog monitora što ne predstavlja stvarnu veličinu ekrana (marketinški trik), ako je veličina CRT monitora 17", stvarna veličina samog ekrana je 16". Kod LCD monitora to nije slučaj.
* **Standard prikaza ((`en`))** - standard prikaza kod većine monitora ili odnos širine i visine monitora je 4:3, iako postoje neke manje poznate kao 16:9 koji pretežno služi za DVD filmove na widescreen ekranima.
* **Dubina boje ((`en`))** - je broj bitova koji sadrži jedan piksel, što je veća dubina boje to je veći broj boja i nijansi koliko ih može prikazati monitor.
* **Priključak** - može biti analogni (VGA) i digitalni (DVI)
* **OSD ((`en`))** - kontrole na monitoru pomoću kojih se na monitoru podešava kontrast, svjetlina, broj boja, geometrijski oblik slike i još mnogo toga

## Najpoznatiji proizvođači

* AOC
* Apple Computer
* BenQ
* Dell, Inc.
* Eizo
* HannsStar Display Corporation
* Iiyama Corporation
* LaCie
* LG Electronics
* NEC Display Solutions
* Philips
* Samsung
* Sony
* ViewSonic

## Vanjske veze

* Isprobavanje, usporedba i ocjenjivanje monitora Arhivirano 2005-12-28 na Wayback Machine-u - bosanski hardver portal
# Pasivne komponente

**Pasivne komponente** elektronskih uređaja su komponente koje koje ne mogu aktivno da utiču na promenu električne struje - signala u okviru elektičnog kola. Ove komponente ne mogu da proizvode električnu energiju, odnosno ne mogu da pojačaju signal. Komponente koje nisu pasivne se nazivaju aktivne komponente.

## Pasivne komponente

* potenciometre
* kondenzatore
* induktivnosti
* prigušnice
* transformatore
* konektore
* tastere
* prekidače
* preklopnike
* štampane ploče
* osigurače
* odvodnike prenapona
# Varistor

Varistor| Mali diskoliki metal-oksid varistor |
| Tip komponente | pasivna |
| Princip rada | nelinearni električni otpor |
| Izumitelj | Grondahl i Geiger |
| Prva proizvodnja | 1927. |
| Pinovi | ulaz i izlaz |
| Elektronski simbol |
|  |

**Varistor** je poluprovodnički keramički nelinearni otpornik. Varistor je skraćenica od *varijabilni rezistor*, odnosno promenljivi otpornik.

## Nelinearni elementi

Nelinearne mreže se sastoje od elemenata čija naponsko-strujna karakteristika nije linearna. Nelinearni elementi se mogu podeliti u dve glavne grupe.

* *Elementi čija je nelinearnost posledica promena uslova rada*. Najpoznatiji primer ove grupe elemenata su termistori, kojima nelinearnost nije suštinska osobina. Na primer, ako provodnike držimo na podesan način na stalnoj temperaturi, njihova otpornost se ne menja sa promenom jačine struje kroz njih. Međutim, ako se njihova temperatura ne održava konstantnom (što je u praksi najčešće slučaj), oni su nelinearni, pošto se sa promenom jačine struje menja njihova temperatura, te i otpornost.
* *Elementi čija je naponsko-strujna karakteristika nelinearna čak i pri konstantnim radnim uslovima*. Nelinearnost ovih elemenata je njihova suštinska karakteristika. U ovu grupu spadaju svi poluprovodnički elementi, kao što su tranzistori, poluprovodničke diode (germanijumske diode, silicijumske diode, itd.), sve vakumske i gasne cevi, kao i neki poluprovodnički keramički otpornici.

## Nelinearni otpornici

Varistor current vs voltage for zinc oxide (ZnO) and silicon carbide (SiC) devices
Nelinearni otpornici sa simetričnom naponsko-strujnom karakteristikom se dele na:

* termistore
* varistore

Osobine ovakvih otpornika ne zavise od smera struje kroz njih, odnosno napona između njihovih krajeva. Od ogromne važnosti su nelinearni elementi čija je karakteristika nesimetrična, posebno ako je nesimetrija jako izražena. U ovu grupu spadaju razne vrste poluprovodničkih i vakumskih dioda.

## Primena

Vrsta varistora su titritni otpornici. Ovi otpornici su izgrađeni od tirita, materijala koji se dobija presovanjem i kasnijom posebnom termičkom obradom smeše gline i silicijum karbida, sa malim dodatkom grafita. Od tirita se prave pljosnati cilindri kojima se dodaju kontakti i tako dobijaju otpornici. Tiritni otpornici i drugi varistori koriste se za zaštitu raznih uređaja od prenapona (na primer, od nepredviđeno visokih napona koji se javljaju pri udaru groma u napojnu mrežu).

## Reference

## Povezano

* Termistor
* Senzori
# Fotootpornik

Fotootpornik| Razni foto otpornici |
| Tip komponente | Pasivna |
| Princip rada | Fotokonduktivnost |
| Pinovi | ulaz i izlaz |
| Elektronski simbol |
|   *Dva standardna simbola* |

Unutrašnji dijelovi fotoelektričnog upravljanja, tipično za uličnu rasvjetu. Fotootpornik je sa desne strane i upravlja protjecanje električne struje kroz grijač, koji otvara ili zatvara glavni dovod električne struje. Po noći, grijac je hladan i svjetiljka osvjetljava ulicu. Po danu, fotootpornik povećava otpor u strujnom krugu, pa grijač zatvara napajanje električnom strujom i svjetiljka ne svijetli.
**Fotootpornik** (eng. *photoresistor* ili *light dependent resistor - LDR*) je otpornik, čiji se električni otpor smanjuje s povećanjem intenziteta svjetlosti.

Fotootpornik se izrađuje od poluvodiča sa velikim električnim otporom. Ako svjetlo padne na fotootpornik, sa dovoljno velikom frekvencijom (granična frekvencija), poluvodič ce upiti fotone svjetlosti i izbaciti elektrone, koji stvaraju električnu struju, u zatvorenom strujnom krugu.

Poluvodič može biti sa primjesama ili bez. Poluvodiči bez primjesa imaju svoje vlastite nosioce naboja i nisu učinkoviti poluvodiči, kao na primjer silicij. Poluvodiči bez primjesa imaju dostupne elektrone samo u određenom energetskom području i zato fotoni moraju imati dovoljno energije da pobude elektrone u cijelom spektru. Poluvodiči sa primjesama imaju nečistoce u sebi ili primjese, koji povećavaju provodljivost elektrona, tako da fotoni mogu izbaciti elektrone i sa nižom energijom. Siliciju se obično dodaje fosfor, za povećanje električne provodljivosti.

## Primjene

Ima puno vrsta fotootpornika. Jeftine kadmij sulfid ćelije se mogu naći u puno različitih uređaja, kao što su kamere, ulične svjetiljke, radio satovi, alarmi i vanjski satovi.

Olovni sulfid (PbS) i indij antimon (InSb) fotodiode se koriste za srednje infracrveno područje, germanij – bakar (Ge:Cu) fotodiode su najbolje za daleko infracrveno područje i koriste se u infracrvenoj astronomiji i infracrvenoj spektroskopiji.

## Reference
# Detektor kretanja

Detektor kretanja povezan sa automatskom rasvetom.
**Detektor kretanja** je električni uređaj koji koristi senzor za detekciju pokreta u blizini. Detektor pokreta je osnovna komponenta bezbednosnih sistema, automatizovane rasvete, kontrole kuće, štednje energije i drugih korisnih sistema.

Na primer, kada kročite na nečiji trem a istog trenutka se upali svetio, to je primena detektora kretanja. U mnogim kućama, školama i prodavnicama, detektori kretanja koriste se za uključivanje svetla ili otkrivanje provalnika.

U većini detektora kretanja primenjuje se tehnika poznata pod nazivom pasivno infracrveno zračenje (PIR).

## Vrste

### Pasivni infracrveni

Pasivni infracrveni senzor (PIR) kretanja sadrži dva kristala, sočivo i malo elektronsko kolo. Kada infracrvena svetlost (u osnovi toplota koju generiše neko telo) pogodi kristal, on generiše elektricitet. Svaka osoba, kao i sva druga živa bića, odaje toplotu, pa se detektor kretanja aktivira kada mu se približite. PIR senzori najčešće imaju tri izvoda: uzemljenje, izvor pozitivnog napona i izlaz za senzor. Ako PIR detektor kretanja napaja se naponom od 5 volti, napon na izlazu će biti oko nula volti kada ne detektuje kretanje. Kada se neko pokrene u dometu detektora, napon na izlazu iznosi oko 5 volti.

### Aktivni infracrveni

Aktivni infracrveni senzor kretanja koristi jednu LED diodu koja emituje infracrvenu svetlost, i detektor - kao što je fototranzistor - koji generiše struju kada ga pogodi zrak infracrvene svetlosti. Kada neko prođe između LED diode i senzora, fototranzistor prestaje da generiše struju. Koristi se uglavnom u područjima sa stalnim saobraćajem, kao što su hodnici.

### Ultrazvučni

Ultrazvučni detektor generiše ultrazvučne talase koji se odbijaju od svih predmeta u prostoriji. Ako se u njoj ništa ne pomera, ultrazvučni talasi se vraćaju neizmenjeni. Ukoliko se neko ili nešto kreće po prostoriji, ultrazvučni talasi se izobličuju, i to izobličenje pobuđuje alarm.

## Izvori

## Povezano

* Elektronske komponente
* Senzori
# Pretvarač obrta

Kutni digitalni pretvornik pomaka (apsolutni kutni enkoder) s 13 staza. Na vrhu se može vidjeti kućište, disk za prekidanje i izvor svjetla; na dnu fotoćelija i nosivi dijelovi.
Način rada inkrementalnog pretvornika pomaka.
Izgled maske inkrementalnog pretvornika pomaka.
**Rotacioni enkoder** ili **pretvarač obrta** je elektromehanički pretvarač koji pretvara obrt u analogni ili digitalni signal.

Rotacijski enkoder može biti apsolutni ili inkrementalni.

## Apsolutni pretvornik pomaka

Apsolutni pretvornici pomaka se nazivaju apsolutni zato što svaka pozicija ima svoj jedinstveni kod. Na izlazu apsolutni enkoderi daju binarni kod trenutne pozicije, na primjer 1010. Apsolutni enkoderi najčešće koriste binarni kód koji se sastoji od 4 znamenke. Za svaku znamenku je potrebna jedna traka (na primjer glava čitača može imati četiri otvora.

## Inkrementalni pretvornik pomaka

Inkrementalni optički pretvornici pomaka ili inkrementalni enkoderi se najčešće koriste na mjestima gdje se mehanički pokret treba pretvoriti u digitalni signal. Koriste se gdje se precizno treba odrediti brzina, udaljenost, pozicija ili smjer. Inkrementalni enkoder daje informaciju o pomaku relativno u odnosu na referentnu točku, a ukoliko nestane napajanja gubi se informacija o položaju u odnosu na referentnu točku, na primjer položaj koljenastog vratila u odnosu na gornju mrtvu točku kod motora s unutarnjim izgaranjem. Inkrementalni enkoder se sastoji od:

* maske,
* kotača (diska),
* osovine motora,
* fotoćelije (fototranzistora),
* svjetleće diode ili LED (engl. *Light Emitting Diode*).

Maska se sastoji od niza naizmjeničnih tamnih i svijetlih područja jednake duljine i jednakog broja. Tamno i svjetlo područje detektira se pomoću stacionarnih maski A i B razmaknutih za ¼ periode ponavljanja tamno-svijetlo. Izlazni signal je binarnog oblika, svijetlo područje daje "1", a tamno "0". Izlazni signali "A" i "B" su (nakon obrade) pravokutni signali fazno pomaknuti za 90°, takozvani kvadratni signal. Pomoću dva čitača pomaknuta za 90° moguće je odrediti smjer vrtnje. Signali "A" i "B" se koriste za inkrement ili dekrement brojila koje daje informaciju o trenutnoj poziciji. Signal "Z" se koristi za pokretanje brojila. Postavljanjem dviju fotoćelija na odgovarajuća mjesta dobije se kvadraturni signal.

## Digitalni pretvornici pomaka

Postoje dva osnovan tipa digitalnih enkodera:

* apsolutni,
* inkrementalni.

S obzirom na izvedbu mogu biti:

* kontaktni,
* magnetski,
* optički.

S obzirom na tip pomaka mogu biti

* ravni ili linearni,
* kutni ili rotacijski.

## Slike

|  |  |  |  |  |  |  |
| --- | --- | --- | --- | --- | --- | --- |
|

|  |  |  |
| --- | --- | --- |
|  |  |  |
| Inkrementalni enkoder.
 | Prikaz rada inkrementalnog ravnog ili linearnog pretvornika pomaka: 1) izvor svjetla (LED), 2) sabirna leća, 3) kotač (disk), 4) maska, 5) fotoćelija (fototranzistor) (veličine su prikazane uvećane).
 | Izgled maske apsolutnog pretvornika pomaka.
 |

 |

## Reference

## Vanjske veze

Pretvarač obrta na Wikimedijinoj ostavi
# Laserski daljinomer

Laserski daljinomer
**Laserski daljinomer** je optički uređaj koji meri udaljenost objekta pomoću laserskog snopa. Sastoji se od lasera koji radi u impulsnom režimu ​​i fotodetektora. Rastojanje do objekta se određuje „indirektno“, merenjem vremena koje je potrebno da snop pređe put do objekta i nazad. Odnosno merenjem vremenske razlike od generisanja impulsa pa do njegovog prijema, dok se za merenja veće preciznosti od santimetra koriste i druge tehnike kao što je merenje fazne razlike kontinualnog modulisanog laserskog zračenja.

Laserski daljinomer nalazi primenu kao alat za izvođače raznih građevinskih radova, u geodeziji i industriji.

U vojsci se koristi kao sredstvo za nišanjenje na mnogim preciznim sistemima za kontrolu vatre, kao što su tenkovski, brodski i avionski, a poslednjih decenija primenu nalazi i kod pešadijskog naoružanja kao što je snajperska puška, omogućavajući snajperu da precizno izmeri rastojanje do cilja.

## Povezano

* Laser
* Lidar

## Vanjske veze
# Fotodetektor

Fotodetektor koji je skinut s optičkog diska. Fotodetektor ima 3 fotodiode, koje su vidljive u sredini.
**Fotodetektori** ili **fotosenzori** su senzori svetlosti ili drugog elektromagnetnog zračenja.

Senzori svetlosti često se koriste za protivprovalne alarme i automatsku rasvetu, koja se uključuje u sumrak a isključuje u zoru.

## Princip rada

Fotodetektor je vrsta fotoelektričnog elementa u kojem svjetlost fotoelektričnim učinkom uzrokuje promjenu električnih svojstava. Neke vrste otpornika, dioda i tranzistora osetljive su na svetlost. Izlaz tih komponenata menja se u zavisnosti od promene svetlosti koja na njih pada. Tako se na primjer u fotootporniku i fotovodiču mijenja električni otpor, to jest vodljivost, u poluvodičkim fotodetektorima (fotoelement, fotodioda, fototiristor, fototranzistor) mijenjaju se električna svojstva toga elementa, a iz katode fotoćelije i fotomultiplikatora izbijaju se elektroni.

Otpornici i tranzistori se uklapaju u „jednačinu“ svetlosnih senzora na sledeći način:

* Otpornici zavisni od svetla nazivaju se i fotoćelije ili fotootpornici. Njihova otpornost se menja u zavisnosti od količine svetlosti koja pada na njih. Tipična fotoćelija je najosetljivija na vidljivu svetlost, posebno u zelenožutom delu spektra.
* Tranzistori i diode osetljive na svetlost nazivaju se fototranzistorima odnosno fotodiodama. Fototranzistori i fotodiode spolja izgledaju isto. Najčešće su osetljivi na infracrvenu svetlost, (u osnovi to je toplota) koja se ljudskim okom ne vidi.

## Primena

Fotodetektor se kao bitan dio ugrađuje u sklopove koji u prvome redu služe da bi promjenom, najčešće prekidom, svjetlosnoga snopa automatski dojavili neku informaciju ili promjenu postojećega stanja, pokrenuli ili zaustavili neki uređaj i slično (na primjer alarmni uređaji u čuvanim zgradama, bankama, muzejima, uređaji za rad pokretnih stuba, za otvaranje vratiju u većim javnim prostorima, te za vrlo precizno mjerenje vremena na sportskim natjecanjima).

Senzori svetlosti se takođe koriste za komunikaciju. Na primer, kada koristite daljinski upravljač televizora, fotodioda u daljincu šalje infracrvene signale fototranzistoru u televizoru.

## Izvori

## Povezano

* Elektronske komponente
* Fotodioda
* Senzori
# Senzor vlažnosti tla

Jednostavan senzor vlažnosti tla za bašte.
**Senzor vlažnosti tla** meri nivo vlage u tlu. Najčešći oblik senzora koji se koristi uz Arduino mikrokontroler nosi oznaku FC-28. Njegov glavni merni deo predstavljaju dve provodne nožice koje se zabadaju u tlo.

Informacija o količini vlage u zemlji može biti veoma korisna u mnogim praktičnim primenama.

## Princip rada

Princip rada je vrlo jednostavan. Na jednu nožicu se dovodi napon od pet volti preko otpornika od deset kilooma, a na drugu uzemljenje. Otpornik u kombinaciji sa otporom tla ima ulogu razdelnika napona, pa se na osnovu toga formira vrednost izlaznog signala. Kada je u tlu prisutno više vlage, smanjuje se otpor i raste provodljivost. Drugim rečima, ukoliko je tlo u potpunosti suvo, otpornost dobija beskonačnu vrednost i napon na izlazu je blizak nivou od 5V. Sa druge strane, ako imamo veliko prisustvo vode, zbog niskog otpora na izlazu dobijamo nisku vrednost napona.

## Povezano

* Vlagomer
# Detektor plamena

UV detektor plamena
**Detektori plamena** su uređaji koji reaguju na elektromagnetnu energiju otvorenog plamena, koja se pojavljuje u početnoj fazi požara. Osnovna komponenta elektromagnetne radijacije plamena, zavisno od dužine talasa, je podeljena na ultravioletnu, vidljivu i infracrvenu.

Za detekciju plamena koriste se fotodetektori kod kojih se svetlosna energija transformise u električnu.

## Vrste

U zavisnosti od tipa elektromagnetne radijacije, koju otkrivaju detektori plamena, postoje dve vrste - ultraljubičasti i infracrveni. Infracrveni detektor plamena konstatuje emisiju svetlosti višeg optičkog spektra. Infracrveni detektori obicno koriste fotodiode i fototranzistore kao što su elementi senzora. Takođe su dostupni kao kombinovani ultravioletni/infracrveni detektori plamena, koji su posebno otporni na lažne alarme.

## Primena

Plameni detektori obezbeđuju zaštitu prostorija sa visiokom opasnošću od požara. Često se koriste za zaštitu zona u hemijskoj ili petrohemijskoj industriji , vojnoj i drugim industrijama.
# Ultrazvučni senzor

Ultrazvučni senzor kao oči robota
**Ultrazvučni senzor** generiše ultrazvučne talase koji se odbijaju od svih predmeta u prostoriji. Ako se u njoj ništa ne pomera, ultrazvučni talasi se vraćaju neizmenjeni. Ukoliko se neko ili nešto kreće po prostoriji, ultrazvučni talasi se izobličuju, i to izobličenje pobuđuje alarm.

Ultrazvučni senzori su pogodni za merenje rastojanja od 20mm do oko 10m. Ovi senzori imaju visoku tačnost, ali je potrebno dobro poznavati kojom se brzinom prostire zvuk u datoj sredini.

## Princip rada

Ultrazvučni senzori rastojanja emituju periodične kratkotrajne visokofrekventne (učestanost veća od 20kHz) zvučne impulse. Ovi impulsi se prostiru kroz vazduh brzinom zvuka. Ukoliko prilikom propagacije pogode neki predmet, nastaje refleksija i senzor ih detektuje kao eho. Na osnovu vremena kada je senzor emitovao signal, do trenutka prijema reflektovanog signala vrši se izračunavnje rastojnje do objekta.

## Primena

Ultrazvučni senzori imaju široku lepezu primene. Ultrazvučni senzori za podvodno lociranje – sonari se koriste za mapiranje dna. Manji senzori se koriste za kontrolu otvaranja automatskih vrata, merenje nivoa tečnosti u rezervoaru itd. Neki senzori protoka se realizuju korišćenjem ultrazvučnih senzora.

Ultrazvučni senzor HC-SR04, koji se često koristi za pravljenje Arduino robota, služi za beskontaktno merenje razdaljine u opsegu od 2cm do 400cm. Taj modul na sebi poseduje dva ultrazvučna senzora (predajnik i prijemnik) i kolo za kontrolu.

## Izvori
# Elektromehanika

**Elektromehanika** predstavlja granu tehnnike koja kombinira elektrotehniku i strojarstvo, odnosno proizvodnju i primjenu električnih uređaja s pokretnim dijelovima. Pod time se obično podrazumijevaju i komplicirani uređaji poput električnih pisaćih strojeva, teleprintera i ranih televizijskih sistema koji su se koristili prije pronalaska i primjene moderne elektronike.

## Vanjske veze

* Continuum Electromechanics | MIT OpenCourseWare. ocw.mit.edu
* Center for Electromechanics. utexas.edu
* Samsung Electro-Mechanics of Digital Technologies Arhivirano 2013-07-23 na Wayback Machine-u. samsungsem.com.